Bejaarde, huishulp vasgebind en beroof | Maroela Media
'n Bejaarde vrou en 'n huishulp is Maandagoggend tydens 'n huisroof in Gqeberha (Port Elizabeth) vasgebind en beroof.
Kapt. Sandra Janse Rensburg, woordvoerder van die Oos-Kaapse polisie, sê die huishulp het omstreeks 08:00 by die bejaarde se huis in Mount Pleasant aangemeld vir werk. Sy het pas die huis in Gladysstraat oopgesluit en die bejaarde vrou begin versorg toe hulle deur twee gewapende verdagtes oorval is.
Die verdagtes het op kontant en die kluis se sleutels aangedring.
Die verdagtes het die vroue vasgebind en die huis geplunder voordat hulle met 'n skootrekenaar, selfone, kontant en juwele op die vlug geslaan het.
Die vroue is ongedeerd ná die voorval, sê Janse van Rensburg.
Enigiemand met inligting wat tot die inhegtenisneming van die verdagtes kan lei, word versoek om die ondersoekbeampte lt.kol. Melody Oranje by 082 441 8505 of die Stop Misdaad-nommer by 08600 1011 te skakel.
Moet nié net bid dat die Here die Polisie moet beskerm nie, vir die wat wel vir die Polisie bid, Maar bid dat God se Gees, vir die Polisie sal help om die Krimineel op te spoor, dat God se Gees die Polisie lid sal beruspe as enigeeen van hulle Onbekwaam / Onbevoeg optree in enige saak wat ondersoek moet word.